Ajánlattevőknek a világítási számításokat az ajánlati dokumentáció mellékleteként megadott DIALux fájlban kell elvégezni az alábbiak szerint:

1. A mellékelt fájl a DiaLux 4.12.0.1 verziójában futnak, mely ingyenesen letölthető a DIALux honlapjáról.

2. A pályázó számítási eredményeit a program ugyanezen verziója által generált pdf-formátumban **ÉS** dlx-formátumban is be kell nyújtani.

3. A megadott fájlokban a világítótestek típusán, fénytechnikai és geometriai beállítási adatain kívül semmilyen adatot nem szabad módosítani.

Amennyiben a világítótest kialakítása olyan, hogy az optikai tér hajlásszöge a lámpakar hajlásszögétől (a programban: „kinyúló rész dőlése”) függetlenül változtatható, úgy ajánlattevő a világítótest hajlásszögét a kiadott DIALux fájlban módosíthatja. (A módosítás menetét részletesen a 8. pont tartalmazza.)

A programban jelenleg beállított hajlásszög (kinyúló rész dőlése) - a szakvéleményben szereplő - lámpakar hajlásszög.

4. A Petőfi-hídon külön-külön értékelésre kerül a villamos pálya, az útpálya és a járda világítása. A kiadott DIALux fájl felépítése olyan, hogy külön kezeli a villamos pálya és külön az útpálya+járda világítását. Ajánlattevőnek tehát mind a „Villamos pálya” mind az „Útpálya és járda” megnevezésű „úttestek” esetében el kell végezni a világítótestek adatainak beállítását a legördülő menü „Lámpák” menüpontjában mind a „Lámpák déli oldal”, mind a „Lámpák északi oldal” megnevezésű világítási elrendezések esetében. (Összesen 4 esetben kell világítótest adatokat megadni egy-egy útszakaszra.)

5. Jelenleg a fájlban fiktív lámpatestek szerepelnek. Ezeket az alábbi módon kell kicserélni a pályázó által kínált lámpatestekkel:

- A „Lámpakiválasztás” menüpont „Saját adatbank” almenüjében importálni kell a pályázó lámpatest adatbázis fájlját (fájljait).

- Ezt követően a „Projektmenedzser” legördülő menüjében mind a „Villamos pálya”, mind az „Útpálya és járda” megnevezésű „úttestek” esetében a „Lámpák” menüpontban a „Lámpák déli oldal” és „Lámpák északi oldal” megnevezésű világítási elrendezéseknél ki kell cserélni a jelenlegi lámpatestet a pályázó által az adott helyszínre tervezett lámpatesttel.

- Az eredetileg szereplő fiktív lámpatest törölhető, de nem kötelező.

6. A kiadott DIALux fájl a villamos pálya és az útpálya esetében fénysűrűséget és megvilágítást is számolnak. A járdák esetében a számítás csak megvilágításra történik. Tájékoztatásul jelezzük, hogy a pályázatok esetében az értékelés a villamos pálya és az útpálya esetében csak fénysűrűségre történik (ME2 világítási osztály + 30%, R3 útburkolati osztály az úttestre és R1 útburkolati osztály a villamos pályára figyelembe vételével). A megvilágítás számítási eredmények ezen útpályák esetében csak tájékoztató jellegűek, azok az esetleges későbbi mérésekkel való összehasonlíthatóságot szolgálják. A járdák esetében az értékelés megvilágításra történik, ami összhangban van az esetleges későbbi mérési metodikával.

Mivel a DIALux-ban a szakvélemény által előírt ME2+30% (1,95cd/m2) átlagos fénysűrűség követelmény nem beállítható, ezért a számítást az ME2 osztály előírásaira kell elvégezni azzal a kiegészítéssel, hogy az Ajánlattevőnek a világítótestek adatainak beállításakor a „Korrekciós tényező”-t 0,769-re kell állítani a következőképpen:

- A projektmenedzser legördülő menüjében mind a „Villamos pálya”, mind az „Útpálya és járda” megnevezésű „úttestek” esetében a „Lámpák” menüpontban a „Lámpák déli oldal” és „Lámpák északi oldal” megnevezésű világítási elrendezéseknél a pályázó által beillesztett világítótestet kijelölve a „Technika”pontban a „Korrekciós tényező” értékét 0,769-re kell átírni.

7. A világítótest fénytechnikai és geometriai adatait a pályázó tetszőlegesen módosíthatja, de **MÁS ADATOT NEM SZABAD VÁLTOZTATNI**!

8. Amennyiben a világítótest kialakítása olyan, hogy az optikai tér hajlásszöge a lámpakar hajlásszögétől (a programban: „kinyúló rész dőlése”) függetlenül változtatható, úgy ajánlattevő a világítótest hajlásszögét a kiadott DIALux fájlban az alábbiak szerint módosíthatja:

A projektmenedzser „Lámpák” majd „Lámpák déli oldal” ill. „Lámpák északi oldal” menüpont alatt a pályázó által beillesztett világítótestet kijelölve a „Forgatások” pontban az „X” irány szögét - a megajánlott világítótest műszaki paramétereivel összhangban - megváltoztathatja. A „Lámpák déli oldal” ill. „Lámpák északi oldal” menüpontban a „Kinyúló rész” pontban a „Kinyúló rész dőlése” értéket nem szabad megváltoztatni. A programban beállított hajlásszög („kinyúló rész dőlése”) – a szakvéleményben szereplő – lámpakar hajlásszög, amely értelemszerűen nem változtatható.

Tűrési sávok:

Ha ajánlattevő világítási számításának valamelyik eredménye nem teljesíti az előírt világítási paramétereket - max. 5% eltérés engedélyezett! - , Ajánlatkérő a megajánlott világítótestet nem tekinti az előírt követelményeknek megfelelőnek.

Ha egy mérés eredménye nem elégíti ki az Ajánlatkérő által előírt műszaki követelményt, és az eltérés nagyobb, mint 5%, Ajánlatkérő a megajánlott világítótestet nem tekinti az előírt követelményeknek megfelelőnek.